**TOIMINTAKERTOMUS 2022**

**Julkisen Sektorin Asiantuntijat**

**JUSA ry**

Luonnos

**Käsitelty yhdistyksen hallituksen kokouksessa 7.2.2023**

**Hyväksytty JUSA ry:n vuosikokouksessa xx.3.2023**

**Sisältö**

[**1 Yhdistyksen perustaminen ja tarkoitus** 3](#_Toc3889546)

[**2 Yhdistyksen toiminta toimintakaudella** 3](#_Toc3889547)

[**3 Yhdistyksen hallinto ja toimihenkilöt** 4](#_Toc3889548)

[**4 Jäsenistö** 5](#_Toc3889549)

[**5 Kokoukset** 5](#_Toc3889550)

[**6 Edustukset**](#_Toc3889551) 5

[**7 VES- ja TES- asiat, jäsenistön kannalta merkittävät hankkeet** 6](#_Toc3889552)

**8 Luottamusmiestoiminta** ………………………………………………………………………………………………………….... 6

[**9 Talous**](#_Toc3889553) 6

**Liite 1**

ELY-keskusten luottamusmiehet 2022

SYKE:n luottamusmiehet 2022

ELY-keskusten työsuojeluvaltuutetut ja varatyösuojeluvaltuutetut 2022

SYKE:n työsuojeluvaltuutetut ja varatyösuojeluvaltuutetut 2022

**Liite 2**

JUSA ry tuloslaskelma 1.1. – 31.12.2022

JUSA ry tase 31.12.2022

**1 Yhdistyksen perustaminen ja tarkoitus**

Keväällä 2021 solmitun aiesopimuksen mukaisesti entiset VALTTI ry ja VAHE ry yhdistyivät vuodenvaihteessa 2021–2022 JUSA ry:ksi, jonka jäsenmäärä oli 620 jäsentä. Aiesopimuksen mukaan silloinen VALTTI ry muutti hallituksensa 8–10 jäseniseksi siten, että molemmilla sopijayhdistyksillä on yhtä monta hallituspaikkaa. Laajemmalla kokoonpanolla on heti ensimetreiltä alkuvuodesta 2022 alkaen ollut tarkoitus aktiivisesti ideoida mm. yhteisiä jäsentapahtumia, elvyttäen erityisesti paikallistason jäsentoimintaa. Tarkoitus on myös koostaa ja ottaa käytäntöön ”perustajayhdistysten” toiminnassaan hyväksi kokemia toimintamalleja jäsentoimintamme virkistämiseksi ja mm. henkilöstönedustajiemme jaksamisesta huolehtimiseksi.

Vuonna 2022 meillä oli 21 JUSA-taustaista Pro:n luottamus- / varaluottamusmiestä, ja edellisten lisäksi kaksi prolaista pääluottamusmiestä ja kaksi varapääluottamusmiestä (liite 1). JUSA-taustainen prolainen luottamusmies tai varaluottamusmies löytyy valtaosasta jäsenistömme toimipaikoista. Työsuojeluvaltuutettuna tai varatyösuojeluvaltuutettuna toimi yhteensä 15 yhdistyksemme jäsentä. Lisäksi meillä on hyvä edustus JUSA-taustaisia henkilöstönedustajia erilaisissa virastojen toimielimissä. Meillä on hyvät eväät myös paikallistason aktiiviseen yhteistoimintaan.

Yhdistyksen tarkoituksena on valvoa ja edistää jäsentensä palkkaukseen ja työehtoihin liittyviä oikeudellisia ja sosiaalisia etuja. JUSA ry seuraa aktiivisesti palkkaus- ja työmarkkinatilannetta sekä yhteiskunnallista kehitystä jäsenistönsä edunvalvonnan takaamiseksi. Yhdistys osallistuu aktiivisesti virasto-, liitto- ja keskusjärjestötasolla jäsenistönsä edunvalvontaan.

Tarkoituksensa toteuttamiseksi yhdistys tekee esityksiä ja aloitteita, käy neuvotteluja ja tekee tiivistä yhteistyötä liiton, työnantajan, eri työntekijäjärjestöjen ja tarvittaessa muiden tahojen kanssa. Yhdistys antaa lausuntoja jäsenistöään koskevista asioista itsenäisesti tai muiden järjestöjen kanssa yhteistyössä.

JUSA ry kehittää ja tukee aktiivisesti paikallistasolla jäsenistölle järjestettävää koulutus- ja virkistystoimintaa. Yhdistyksen omien jäsentapahtumien lisäksi lisätään jäsentoiminnan järjes-tämiseen liittyvää yhteistyötä muiden prolaisten yhdistysten ja mm. Pro:n aluejohtokuntien kanssa.

**2 Yhdistyksen toiminta toimintakaudella**

**1.Työpaikkatoiminnan kehittäminen ja tukeminen**

Huolehdittiin siitä, että JUSA ry näkyi aktiivisena toimijana jäsenistömme työpaikoilla (luottamusmiestoiminta, yt-toimikunnat ym. työpaikkojen toimikunnat ja työryhmät – yleensäkin kaikki jäsenistön edunvalvontaa edistävässä toiminnassa, johon on mahdollista saada yhdistyksen edustaja / edustajia.

Pidettiin huolta pääluottamusmiehen infoilla luottamustehtävissä olevien jäsenten tehtävän edellyttämästä osaamisesta, työhyvinvoinnista ja työssäjaksamisesta. Kannustettiin luottamustehtävissä olevia jäseniämme Pro:n valtakunnallisiin ja alueellisiin koulutuksiin.

Yhteistoiminnan tukemiseksi yhdistyksen hallitus päätti alkukeväästä tukea alueellisia jäsentapahtumia 25 euroa/jäsen. Alueilla järjestettiin vuoden aikana yhteensä kymmenen eri tilaisuutta, joihin osallistui vähintään viisi jäsentä. Yhdistys tuki 100 euroa/tilaisuus paikallisten tilaisuuksien järjestäjiä.

Jäsenistön yhteisöllisyyden ja yhteenkuuluvuuden lisäämiseksi yhdistyksen hallitus päätti muistaa syksyllä jäsenistöään Pron hyvälaatuisella turvarepulla. Turvareppuun painatettiin Pron hopeinen logo. Reppu lisäsi liiton tunnettavuutta ja repusta saatiin muutoinkin hyvää palautetta. Tämä näkyy kustannuksena kirjanpidossa 28 798,16 euron jäsentoiminnan kuluina.

Yhdistys järjesti 2.-3.12.2022 koko jäsenistölle avoimen yhteisen koulutus- / virkistystapahtuman uuden yhteisen yhdistyksen jäsenistön yhteenkuuluvuuden lisäämiseksi. Koulutus- / seminaarimatka järjestettiin Tallinaan ja siihen osallistui hallitus mukaan lukien 20 yhdistyksen jäsentä. Matkan yhteydessä pidettiin myös hallituksen kokous. Koulutusmatkalta ja sen yhteisessä seminaariosiossa saimme osallistujilta konkreettisia ehdotuksia yhdistyksen toiminnan tehostamiseksi vuodelle 2023. Yhdistys maksoi kokonaisuudessaan koulutustapahtumasta aiheutuneet kulut osallistuneille jäsenille. Tapahtumassa oli kouluttajana myös yhdistyksen prolainen kummi Hannele Vartiainen.

Keskeisinä tavoitteina oli tukea, ylläpitää ja aktivoida yhdistyksen HED-toimintaa sekä lisätä yhteenkuuluvuuden tunnetta ja koko jäsenistön yhdessä tekemistä järjestämällä erilaisia tilaisuuksia ja tapahtumia. JUSA ry:n budjetissaan varaama tuki jäsentoimintaan ylittyi selvästi yli 50 %:n osuuden talousarviosta.

**2. Osallistuminen liiton yhdistystapahtumiin**

Yhdistyksen varapuheenjohtaja Sami Moilanen ja hallituksen jäsenistä Kari Pyötsiä osallistuivat liiton järjestämään alueellisen yhdistystoiminnan viikonloppukoulutukseen 5. 6.11.2022 Tampereella. Puheenjohtajapäivät järjestettiin vuonna 2022, johon osallistui yhdistyksen varapuheenjohtaja Sami Moilanen.

Valtakunnallisena yhdistyksenä tiedotettiin ja kannustettiin paikallisia aktiivitoimijoita ja jäsenistöä osallistumaan aktiivisesti Pron yhdistystapahtumiin ja liiton aluejohtokuntien järjestämiin tilaisuuksiin.

**3. Jäsenhankintaan ja jäsenpitoon panostaminen**

Vuoden 2022 alussa yhdistykseen liittyi noin 200 VAHE ry:n jäsentä. Yhdistyksen toimintaa tehostettiin edelleenkin ja jäsenhankintaan satsattiin alueilla Prolaisten luottamusmiesten ja henkilöstön edustajien avulla parantamalla näkyvyyttä erilaisien tapahtumien muodossa. Yhdistys järjesti alueellista jäsentoimintaa, jonka kautta saatiin jäsenet pidettyä tyytyväisinä ja tilaisuuksien mainontaa työpaikoilla lisättiin.

Aktivoitiin tiedottamalla JUSA ry taustaisia luottamusmiehiä ja varaluottamusmiehiä, muissa HED-tehtävissä toimivia ja koko yhdistyksen jäsenistöä jäsenhankintaan ja mm. nuorten mukaan saamiseksi toimintaan.

Tyytyväiset jäsenet tuovat mukaan uusia jäseniä.

Aktivoitiin jäseniä välittämällä jäsenille Pron alueellisten toimikuntien kutsut tarkoituksena osallistua Pro:n ja sen aluejohtokuntien järjestämiin koulutus- ja virkistystapahtumiin, jotta jäsenistömme tutustuisi myös sitä kautta lähialueen muihin prolaisiin.

Jäsenpidon osalta todetaan edelleen, että jäsenten yhteistoiminnan ja yhteisöllisyyden tukemiseen varattiin vuodelle 2022 yhteensä 44.000 euroa. Tästä toteutui 38.319,57 euroa. Tuki koostuu erilaisista jäsentapahtumien kuluista, jäsenkoulutusten kuluista, jäsenetujen kuluista ja jäsenistön matkakuluista koulutuksiin. Satsaus on merkittävä jäsenkuntaan päin jo siinäkin mielessä, että hallinnon budjetoidut kulut olivat noin 20.900 euroa. Hallinnon toteutuneet kulut olivat 18.029,04 euroa.

**4. Kolmevuotisen tavoitesuunnitelman laatiminen yhdistykselle**

JUSA ry on vuoden 2022 aikana tiivistänyt toimintasuunnitelmansa (2022–2023) mukaisesti yhteistyötään muiden prolaisten yhdistysten kanssa. Toimintasuunnitelmassa tavoitesuunnitelmalle asetettuja periaatteita on jalkautettu käytännön vuoden 2022 yhdistystoimintaan. Lisäksi joulukuun jäsenkoulutus- / seminaarimatkalla kerättiin ideoita toiminnan kehittämiseksi tulevina toimintavuosina.

Toimenpiteiden ja tavoitteiden toteumaa on seurattu hallituksen vuoden 2022 kokouksien yhteydessä.

Yhdistystoiminnan tehostamiseksi yhdistyksen hallitus kutsui Tampereelle 4.11.2022 kolme yhdistystoiminnan tehostamisesta mahdollisesti kiinnostunutta TTT ry taustaista yhdistystä. Paikalle osallistui kahden yhdistyksen puheenjohtajat. Prosta mukana oli myös yhdistysten prolainen kummi Hannele Vartiainen. Tilaisuudessa käytiin avoin ja hyvähenkinen keskustelu, jonka antina keskusteluyhteyttä aiheesta päätettiin jatkaa vuoden 2023 puolella. Tapahtuma niveltyi 5.-6.2022 Tampereella pidettävään Pron alueelliseen yhdistystoiminnan viikonloppuun.

**3 Yhdistyksen hallinto ja toimihenkilöt**

Yhdistyksen hallituksen varsinaisina ja yleisvarajäseninä ovat olleet seuraavat henkilöt:

Puheenjohtaja Juho Iivanainen

Varsinaiset jäsenet Moilanen Sami, varapuheenjohtaja

Miettinen Tuulikki

Kraatari Vili-Matti

Kvist Markus

Pyötsiä Kari

Heiskanen Jaana

Aho Leena

Ahola-Olli Kaija

Yleisvarajäsenet Rajakallio Kaija

Ossi Juha

Moilanen Hannu

Söderholm Kimmo

Laurila Päivi

Mähönen Vuokko

Montonen Merja

Väisänen Ritva

Ilmakunnas Markku

Hallituksen valitsemia toimihenkilöitä olivat:

Varapuheenjohtaja Sami Moilanen

Sihteeri Vuokko Mähönen

Talousvastaava Leena Aho

**4 Jäsenistö**

JUSA ry:n jäsenmäärä, 31.12.2022, oli 578, joista täyttä jäsenmaksua maksoi 568 jäsentä. Jäsenistöä työskenteli noin kymmenessä eri valtion virastoissa ja laitoksissa.

**5 Kokoukset**

Yhdistyksen hallitus kokoontui 10 kertaa. Sääntömääräinen vuosikokous pidettiin 16.3.2022 Teams:llä. Kokoukseen osallistui yhteensä 20 kokousedustajaa, hallituksen jäsentä ja toimihenkilöä.

**6 Edustukset/luottamusmiehet**  (JUSA-taustaiset )

**Pro ry**

Hallitus, 2. varajäsen Sami Moilanen

Julkisen sektorin neuvottelukunta, jäsen Jaana Heiskanen

Sami Moilanen

Pohjanmaan aluejohtokunta Leena Aho

Pirkanmaan aluejohtokunta Sami Moilanen

Satakunnan aluejohtokunta Kaija Rajakallio (puheenjohtaja)

Pro:n pääluottamusmies

ELY-keskukset / KEHA-keskus Sami Moilanen

Pro:n varapääluottamusmies

ELY-keskukset / KEHA-keskus Tuulikki Miettinen

Pro:n pääluottamusmies SYKE Jaana Heiskanen

Pro:n varapääluottamusmies SYKE Tuula Rosberg

Luottamusmiehet, varaluottamusmiehet, Katso liite 1

työsuojeluvaltuutetut ja varatyösuojelu-

valtuutetut

**TTT ry (lisätään TTT säätiö ja Sami)**

Hallituksen jäsen Juho Iivanainen

Sami Moilanen

TTT ry:n edustajisto kokous syksy 2022 (yhdistyksellä 7 ääntä)

Jäsen, puheenjohtaja Timo Satomaa (1+2)

Muut nimetyt jäsenet Leena Aho

Merja Montonen

Markku Ilmakunnas

Jaana Heiskanen, varajäsen

Kari Pyötsiä

**ELY:t/KEHA ja SYKE:n yhteistoimintaelimet**

ELY/TET Valtakunnallinen yhteistyötoimikunta Tuulikki Miettinen

Sami Moilanen (puhe- ja läsnäolo-oikeus)

TEM:n hallinnonalan yhteistoimintaryhmä Kaija Rajakallio

Sami Moilanen (puhe- ja läsnäolo-oikeus)

ELY/KEHA/TET Työsuojelun kehittämisen Mika Kastell

yhteistyöryhmä Sami Moilanen (puhe- ja läsnäolo-oikeus)

KEHA-keskuksen yhteistyötoimikunta Sami Moilanen (puhe- ja läsnäolo-oikeus)

SYKE-yhteistyötoimikunta Jaana Heiskanen

SYKE-johtoryhmä Jaana Heiskanen

SYKE-Arviointi- ja kehittämisryhmä Jaana Heiskanen

SYKE-Tasa-arvo- ja yhdenvertaisuustyöryhmä Jaana Heiskanen

ELY-keskusten OHJAUS-valmisteluryhmä Sami Moilanen

**Hankeohjausryhmät**

KEHA-2024-ohjausryhmä Sami Moilanen

Edellisten lisäksi useita nimettyjä Jusa-taustaisia henkilöstönedustajia ja aktiivisia jäseniämme toimii mm. useissa ELYjen ja SYKE:n omissa yhteistyöryhmissä / toimikunnissa.

**7 VES- ja TES- asiat, jäsenistön kannalta merkittävät hankkeet**

Valtion uudesta virka- ja työehtosopimuksesta saatiin kevättalvella neuvottelutulos ja sopimus astui voimaan 1.3.2022. Alla lyhyesti uuden sopimuksen keskeisimmistä asioista.

Yleiskorotus 2 % (1.6.2022 - ) noudatteli yleistä linjaa. Vuosilomien osalta sovittiin kokeilusta, jossa ns. pitkälomalaiset voivat sopia työnantajan kanssa enintään viiden vuosilomapäivän vaihtamisesta rahaksi loman 25 päivää ylittävältä osalta. Perhevapaiden osalta sovittiin mm. parannuksista perhevapaiden palkallisuuden osalta. Palkatonta omaishoitovapaata on 1.8. 2022 alkaen ollut mahdollisuus saada enintään viisi päivää. Virkamatkan aloitus- tai päättymispaikan osalta lisättiin kirjaus, jonka mukaan matka voi alkaa muualtakin kuin kotoa tai virkapaikalta, mutta kustannukset korvataan korkeintaan siltä osin kuin niitä muodostuisi matkan alkaessa tai päättyessä kotiin tai virkapaikalle. Eli vaihtoehtoinen alku- tai päättymispaikka ei saa vaikuttaa korvattavia kustannuksia nostavasti.

Historiallisestikin mittakaavassaan merkittävässä TE-palvelujen uudistuksessa vuonna 2022 meneillään oli mm. lakivalmistelu lakiluonnokseksi TE-palvelujen järjestämiseksi. Hallituksen esitys saatiin eduskunnalle syksyllä 2022.

Muutos koskisi joko suoraan tai välillisesti lukuisia jäseniämme KEHA-keskuksessa ja myös ELYjen puolella. Pelkästään kuntiin siirtyvää henkilöstöä olisi lakiluonnoksen pohjalta noin 210 htv:ta. (ELY:t + KEHA). ELYihin olisi osana TE-palvelujen uudelleenjärjestämistä siirtymässä TE-toimistoista noin 40 – 50 htv:tä. Uudistuksessa erityisesti KEHA:ssa tapahtuisi todella suuria tehtävä- ja henkilöstömuutoksia. ELY/TET-kentästä siirtyisi siirtyvien tehtävien myötä KEHAan arviolta noin 335 htv:tä. Suuren muutoksen vuoksi KEHA-keskuksessa käynnistettiin vuonna 2022 hallittuun muutokseen tähtäävä KEHA 2024-hanke, jonka ohjausryhmä kokoontui ensimmäisen kerran 21.6.2022.

Työnantaja korostaa, että kummallakaan uudistuksella ei tavoitella henkilöstövähennyksiä.

**8 Luottamusmiestoiminta,**

**ELY-keskukset ja SYKE**

ELY- keskusten luottamusmiestoiminta on perustunut työ- ja elinkeinoministeriön sekä pää­sopi­ja­jär­jestöjen edustajien 10.11.2014 allekirjoittamaan 1.1.2015 voimaan astuneeseen toistaiseksi voimassa olevaan luottamusmiessopimukseen. Päätoimisena pääluottamusmiehenä on toimintavuoden aikana toiminut Sami Moilanen ja varapääluottamusmiehenä Tuulikki Miettinen.

Liitteessä 1 on esitetty toimintakauden 1.1.2021 - 31.12.2021 luottamusmiehet.

Luottamusmiestoiminta on valtakunnallisella ja alueellisella tasolla kohdentunut pitkälti palkkaus- ja palvelussuhdeasioita koskeviin kysymyksiin sekä eri yhteistoimintaelimien kokouksissa vaikuttamiseen. Erityisesti valtakunnallisella tasolla TE-2024 uudistus ja siihen linkittyvä KEHA-2024-hanke ovat osaltaan työllistäneet erityisesti pääluottamusmiehiä. Henkilöstön edunvalvontaa on näissä tehty tiiviissä yhteistyössä muiden henkilöstöjärjestöjen kanssa.

**9 Talous**

Yhdistyksen jäseniltä perittiin Ammattiliitto Pron jäsenmaksu, joka on 1,25 % ennakkoperinnän alaisesta palkkatulosta, mutta kuitenkin enintään 49 euroa kuukaudessa, osa-aikaisten jäsenmaksu oli 15 € / kk. Vuoden 2022 tilinpäätöksessä jäsenmaksuissa on esitetty Ammattiliitto Pron yhdistykselle suorittama jäsenmaksupalautus, joka on 8 % yhdistyksen jäsenten liitolle maksamasta jäsenmaksusta. Ammattiliitto Pro tilittää jäsenmaksupalautuksen yhdistykselle neljä kertaa vuodessa. Yhdistys ei peri yhdistyksen sääntöjen kohdan 7 mahdollistamaa yhdistyksen omaa jäsenmaksua.

Tilinpäätöksen tulot koostuvat Ammattiliitto Pron jäsenmaksupalautuksista ja Tekniikan ja Tiedon Toimihenkilöt TTT ry:n saadusta tuesta, joka oli (30 euroa/jäsen) yht.19.140,00 euroa.

Palkat ja kulukorvaukset muodostuvat hallituksen puheenjohtajalle, varapuheenjohtajalle ja sih­tee­rille, talousvastaavalle maksettavista palkoista ja kulukorvauksista. Palkat ja kulukorvaukset hallitus vahvisti jär­jes­täytymis­kokouksessaan. Jäsenten yhteistoimintaan suoraan liittyvät kulut olivat yhteensä 38.319,57 euroa ja hallinnon kulut (sis.mm. palkat, palkkiot, kulukorvaukset) yhteensä 18.029,04 euroa. Varsinainen toiminta yhteensä oli 56.348,61 euroa, josta jäsentoiminnan osuus oli noin 67 prosenttia.

Taseen loppusumma on 240.413,32 €. Tilikauden ylijäämää on 77 450,34 €, jonka hallitus esittää lisättäväksi yhdistyksen käyttöpääomaan. Hallitus katsoo yhdistyksen taloudellisen tilan olevan hyvä.

Helsingissä 7.2.2023

Yhdistyksen hallitus

**PROn ELY-keskusten JUSA-taustaiset luottamusmiehet**

**1.1.2022 – 31.12.2022**

**Päätoiminen pääluottamusmies Sami Moilanen, KEHA (Pirkanmaan ELY)**

**Päätoimisen pääluottamusmiehen vara Tuulikki Miettinen, Pohjois-Savon ELY**

**LUOTTAMUSMIES VARALUOTTAMUSMIES**

**Etelä-Pohjanmaan ELY**

Esa Isosaari

**Etelä-Savon ELY**

Jaakko Heinonen – 31.6.2022

Mikko Ukkonen 1–7.2022 \_

**Hämeen ELY**

Päivi Laurila Mauno Isola

**Kaakkois-Suomen ELY**

**Kainuun ELY**

Mika Pylvänäinen Markus Kvist

**Keski-Suomen ELY**

**Lapin ELY**

Tuulikki Kaarlejärvi Laila Rahko

**Pirkanmaan ELY**

Kaj Koivisto

**Pohjanmaan ELY**

Juha Ossi Ulla Smeds-Raven

**Pohjois-Karjalan ELY**

Terho Sirviö

**Pohjois-Pohjanmaan ELY**

Leena Aho Mika Kastell

**Pohjois-Savon ELY**

Tuulikki Miettinen Juho Iivanainen

**Satakunnan ELY**

Kaija Rajakallio Anne Soppa

**Uudenmaan ELY**

Sanna Kölhi-Virkkula – 30.9.2022

Keijo Kunnari 1.10.2022 \_

**Varsinais-Suomen ELY**

Hannu Kallioniemi

**PRO: n SYKE:n JUSA-taustaiset luottamusmiehet**

**1.1.2022 – 31.12.2022**

**Pääluottamusmies Jaana Heiskanen**

**Varapääluottamusmies Tuula Rosberg**

**VARALUOTTAMUSMIES**

Markku Ilmakunnas

**PRO: n ELY:jen ja SYKE:n JUSA-taustaiset työsuojeluvaltuutetut ja varatyösuojeluvaltuutetut**

**1.1.2022 – 31.12.2022**

**TYÖSUOJELUVALTUUTETTU** **VARATYÖSUOJELUVALTUUTETTU**

Kainuun ELY

Markus Kvist Eeva Heikkinen

Kaakkois-Suomen ELY

Juha Pohjoisaho

Satakunnan ELY

Kaija Rajakallio Tarja Kokkonen

Varsinais-Suomen ELY

Eeva Laukka

Pohjois-Pohjanmaan ELY

Mika Kastell

Lapin ELY

Vili-Matti Kraatari

Hämeen ELY Mauno Isola

2. varatyös.v. Milla Torkkel

Pirkanmaan ELY Satu Honkanen

2. varatyös.valt. Kari Pyötsiä

Uudenmaan ELY

Esme Manns

Pohjois-Savon ELY

2. varatyös.valt. Helena Lindberg

SYKE Ilmakunnas Markku (2. varatyös.valt.